### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på 12,330 mio. kr. til asfaltvedligeholdelse i landområder. Asfaltvedligeholdelsen i landområder foretages via funktionskontrakten med Pankas A/S. Der søges om en anlægsbevilling på det samlede rådighedsbeløb på 12,330 mio. kr. til asfaltvedligeholdelse i landområder.

## Indstillinger

Direktøren indstiller, at der gives en anlægsbevilling på i alt 12,330 mio. kr. finansieret af rådighedsbeløbet i 2024 til asfaltvedligeholdelse på kommunens veje i landområder samt udførelse af kantarbejder, ekstraarbejder og tilsyn.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2024 er der afsat et rådighedsbeløb på i alt 12,330 mio. kr. til asfaltvedligeholdelse og belægningsarbejder i landområder.

Beløbet omfatter betaling af funktionskontrakten med Pankas A/S, tilstandsregistrering og opfølgning med ekstern rådgiver plus udgifter til udførelse af ekstraarbejder, kantarbejder og tilsyn i forbindelse med kontrakten.

Der søges en anlægsbevilling på i alt 12,330 mio. kr. til den årlige betaling af Pankas A/S for asfaltvedligeholdelsen af kommunens veje i landområder samt udførelse af kantarbejder, ekstraarbejder, tilsyn og rådgivning.

Anlægsarbejderne forventes påbegyndt i maj 2024 og afsluttet i december 2024.

Der forventes afledte driftsudgifter på 0 kr.

## Økonomiske konsekvenser

Der er afsat et rådighedsbeløb på 12,330 mio. kr. til asfaltvedligeholdelse i landområder. Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.